Посрещаме In Flames в София на 29 март, а Dream Theater в Каварна на 3 юли | Словеса
22 Sep 2017 | 19:58
Словеса»Музика»Посрещаме In Flames в София на 29 март, а Dream Theater в Каварна на 3 юли
Посрещаме In Flames в София на 29 март, а Dream Theater в Каварна на 3 юли
Две от най-често спряганите банди напоследък сред феновете на тежката музика – In Flames и Dream Theater ще се разпишат с концерти у нас в следващите месеци. Това потвърдиха официално организаторите от Община Каварна и Жокер медиа.
Dream Theater са първият обявен хедлайнер на четвъртото издание на Калиакра Рок Фест 2009 г., с концерт на 3 юли. На 29 март пък в София ще забият шведите от In Flames. И двете банди идват за втори път в България, но разменят местата на концертите си – от София в Каварна и обратно.
За четвърта поредна година отново ще се бъдем свидетели на най-разтърсващия рок фестивал - Калиакра Рок Фест 2009. Dream Theater са първият обявен хедлайнер на феста. Емблематичната прогресив метъл банда идва за втори път в България, точно седем години след уникалния си концерт на 3 юли 2002 г.в София. Тогава, пред хиляди фенове и след три часа музика от най-висока класа, развълнуваният Майк Портной обеща с ръка на сърцето, че: "Dream Theater винаги ще се завръщат тук." Нюйоркската банда ще стъпи в Каварна, в познатия състав, начело с легендарния китарист Джон Петручи и барабаниста Майк Портной. Със сериозна репутация на перфектни изпълнители на живо, Dream Theater са свирили с някои от най-добрите световни рок изпълнители - Deep Purple, Emerson Lake and Palmer, Iron Maiden, Joe Satriani, Marillion, Megadeth, In Flames, Opeth и Iron Maiden.
Dream Theater са известни и с традициата си да свирят на живо кавъри на цели класически рок албуми, като албума на Deep Purple "Made In Japan" по време на турне в Япония през 2006 г. Изпълнявали са още и "Master of Puppets" на Metallica, "The Number of the Beast" на Iron Maiden и "Dark Side of the Moon" на Pink Floyd.
Dream Theater и още банди от този ранг ще се срещнат на тазгодишния Калиакра Рок Фест 2009, като останалите имена на участниците ще бъдат обявени съвсем скоро. Билетите за фестивала ще бъдат пуснати в продажба в средата на м.март 2009 г. В рамките на миналите три издания на най-авторитетния рок фестивал в България са гостували рок-икони като Manowar, Motorhead, Heaven and Hell, Twisted Sister, Testament, Helloween, Аlice Cooper, Slayer и In Flames. Едни от най-грандиозните и запомнящи се концерти, правени някога у нас и с най-многобройната публика, са се случвали именно на сцената на Калиакра Рок Фест.
Преди голямото събитие обаче, на 29 март в София ще забият метълите от In Flames. Една от най-успешните шведски метъл банди ще има самостоятелен концерт в столичната зала Деница (бившата Аско Деница – кв. Младост 3), на 29 март от 20.00 ч. Билетите ще са с цена 35 лв., а в деня на концерта ще бъдат по 45 лв. Местата, на които ще се продават от утре (17.02.09 г.) са: Билетния център на НДК, в мрежата на Ticketstream. bg и Eventim.bg.
Метълите от Гьотеборг преди няколко дни триумфираха с цели три "Bandit Rock Awards" - за “най-добра шведска банда”, “най-добър шведски албум” и за “най-добра шведска банда на живо”. Модерната метъл банда, доста популярна и в България, е сред най-успешните групи на световния лейбъл Nuclear Blast. През 2008 г., малко преди да стъпи в Каварна, групата е обявена за “Най-добра международна банда” на авторитетните Metal Hammer awards. В последният ден на Калиакра Рок Фест 08 скандинавците се разписаха преди Slayer, и макар че бяха на сцената само за час, успяха да грабнат с пълна сила сърцата родните метъли. Вокалът - Андерс Фриден, видимо доволен от емоционалното посрещане, обеща втори концерт на бандата в България, и можем само да се радваме, че наистина ще се случи.
In Flames е основана през 1990 г. и за кратко време успява да се наложи на световната метъл сцена. През 2006 г., след появата на най-успешния им албум "Come Clarity", с над милион продадени копия от него, In Flames вземат участие в Европейското турне „The Unholy Alliance”, заедно с групи като Slayer, Children of Bodom, Lamb Of God, Mastodon и Thine Eyes Bleed. Последният им албум "A Sense Of Purpose" (2008) донася на бандата в началото на тази година шведското Грами в категория Hard Rock.